
ประกาศองค์การบริหารส่วนตำบลควนพัง
เรื่อง สอบราคาจ้างก่อสร้างที่ดินและสิ่งก่อสร้าง ประเภทค่าก่อสร้างสาธารณูปโภค  
          
ด้วยองค์การบริหารส่วนตำบลควนพัง    มีความประสงค์จะสอบราคาจ้างก่อสร้างที่ดินและสิ่งก่อสร้าง ประเภทค่าก่อสร้างสาธารณูปโภค  รายละเอียดดังนี้
โครงการก่อสร้างท่อเหลี่ยม คสล.ข้างคลองทุ่งโพธิ์  หมู่ที่ ๘ ตำบลควนพัง  โดยทำการก่อสร้างท่อเหลี่ยม คสล. ขนาด ๒.๑๐ x ๒.๑๐ x ๒ ช่อง x ๕  เมตร (ตามแบบที่ อบต.ควนพังกำหนด ) พร้อมติดตั้งป้ายประชาสัมพันธ์โครงการ  ราคากลางของงานก่อสร้างในการสอบราคาครั้งนี้ เป็นเงิน  ๓๐๗,๐๐๐  บาท (-สามแสนเจ็ดพันบาทถ้วน-) ราคากลางของทางราชการดังกล่าว ไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างภายหลังมิได้
            
ผู้มีสิทธิเสนอราคาจะต้องมีคุณสมบัติดังนี้
๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการ
บริหารราชการส่วนท้องถิ่นในขณะที่ยื่นซองสอบราคา
๓. ไม่เป็นผู้ได้รับเอกสิทธิ์หรือความคุ้มครอง ซึ่งอาจปฏิเสธไม่ยอมรับขึ้นศาลไทย 
เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
๔.ไม่เป็นผู้มีผลประโยชน์หรือมีส่วนได้เสียร่วมกันกับผู้เสนอราคารายอื่นที่เข้าเสนอราคา 
ให้แก่องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช ณ วันประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
๕. มีผลงานก่อสร้างประเภทเดียวกัน ในวงเงินไม่น้อยกว่า    ๑๒๓,๖๐๐  บาท
              
กำหนดดูสถานที่ก่อสร้าง ในวันที่  ๑๔  มิถุนายน   ๒๕๕๖ ระหว่างเวลา  ๑๐.๐๐ น . ถึง ๑๒.๐๐ น.โดยออกเดินทางพร้อมกัน ณ ที่ทำการองค์การบริหารส่วนตำบลควนพัง และกำหนดรับฟังคำชี้แจงรายละเอียดเพิ่มเติมในเวลาเดียวกัน ณ สถานที่ก่อสร้าง ผู้ไม่มาดูสถานที่ก่อสร้างตามที่กำหนดถือว่ารู้สถานที่ดีอยู่แล้วจะมาเรียกร้องสิทธิกับองค์การบริหารส่วนตำบลควนพังภายหลังมิได้ 

-/กำหนดยื่นซอง...
-๒-
กำหนดยื่นซองสอบราคา  โดยยื่นซองในระหว่างวันที่  ๔  มิถุนายน  ๒๕๕๖  –  ๑๘  มิถุนายน ๒๕๕๖ ตั้งแต่เวลา ๐๘.๓๐ - ๑๖.๓๐ น. ในวันและเวลาราชการ ยื่นซองสอบราคา   ณ  ส่วนการคลังองค์การบริหารส่วนตำบลควนพัง และในวันที่  ๑๙  มิถุนายน  ๒๕๕๖  ตั้งแต่เวลา  ๐๘.๓๐ น. – ๑๖.๓๐ น. ยื่นซองสอบราคา ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์)  ในกรณีที่ผู้เสนอราคาไม่สามารถยื่นซองสอบราคาด้วยตนเองได้ ให้ผู้เสนอราคาส่งเอกสารเสนอราคาทางไปรษณีย์ให้ถึงองค์การบริหารส่วนตำบลควนพังก่อนพ้นกำหนดยื่นซองสอบราคา ทั้งนี้องค์การบริหารส่วนตำบลควนพังจะถือวันและเวลาที่องค์การบริหารส่วนตำบลควนพังได้รับซองจากไปรษณีย์เป็นเวลารับซอง
กำหนดเปิดซองสอบราคา ในวันที่ ๒๐  มิถุนายน  ๒๕๕๖  ตั้งแต่เวลา ๑๔.๐๐ น. เป็นต้นไป ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ(สำนักงานท้องถิ่นอำเภอร่อนพิบูลย์)  
    
ผู้สนใจติดต่อขอซื้อเอกสารในราคาชุดละ ๕๐๐  บาท ได้ที่องค์การบริหารส่วนตำบลควนพัง ระหว่างวันที่  ๔  มิถุนายน   ๒๕๕๖    ถึงวันที่  ๑๘   มิถุนายน   ๒๕๕๖  ตั้งแต่เวลา ๐๘.๓๐ – ๑๖.๓๐ น. ในวันเวลาราชการ  และสามารถดูรายละเอียดเพิ่มเติมได้ที่ เว็บไซต์กรมบัญชีกลาง    www.gprocurement.go.th     และเว็บไซต์  ขององค์การบริหารส่วนตำบลควนพัง www.khuanpang.go.th หรือสอบถามทางโทรศัพท์หมายเลข ๐๗๕-๗๕๙๒๘๔

ประกาศ ณ วันที่   ๔   เดือน  มิถุนายน  พ.ศ. ๒๕๕๖
                                        (ลงชื่อ)             นุกุล    ธานีรัตน์
                                  (นายนุกุล    ธานีรัตน์)

